
Ministru kabineta noteikumi Nr. 109
Rīgā 2023. gada 7. martā (prot. Nr. 13 23. §)
Grozījumi Ministru kabineta 2020. gada 16. jūnija noteikumos Nr. 383 "Noteikumi par garantijām saimnieciskās darbības veicējiem konkurētspējas uzlabošanai"
Izdoti saskaņā ar Attīstības finanšu institūcijas likuma 12. panta
ceturto daļu un Eiropas Savienības struktūrfondu
un Kohēzijas fonda 2014.–2020. gada plānošanas
perioda vadības likuma 20. panta 14. punktu
· Izdarīt Ministru kabineta 2020. gada 16. jūnija noteikumos Nr. 383 "Noteikumi par garantijām saimnieciskās darbības veicējiem konkurētspējas uzlabošanai" (Latvijas Vēstnesis, 2020, 119., 248. nr.; 2022, 121. nr.) šādus grozījumus:
· 1. Izteikt 7.4. apakšpunktu šādā redakcijā:
· "7.4. 13.1.1.1. pasākumam – ERAF finansējums 7 459 282 euro un valsts budžeta finansējums 1 540 719 euro."
· 2. Izteikt 7.11. apakšpunktu šādā redakcijā:
· "7.11. to saimnieciskās darbības veicēju skaits, kuri saņem finansiālu atbalstu, kas nav granti, – 20;".
· 3. Izteikt 7.12. apakšpunktu šādā redakcijā:
· "7.12. privātais finansējums, kas piesaistīts publiskajam finansējumam, – 20 000 000 euro."
· 4. Papildināt ar 19.1 punktu šādā redakcijā:
· "19.1 Saimnieciskās darbības veicējiem, kuru darbības nozare ir NACE 2. redakcijas grupa "Ceļojumu biroju, tūrisma operatoru un citi rezervēšanas pakalpojumi un ar tiem saistītas darbības", garantijas prēmiju, kas aprēķināta saskaņā ar šo noteikumu 19. punktu un paredzēta šo noteikumu 8.5. apakšpunktā minēto finanšu pakalpojumu garantēšanai, var samazināt, bet ne vairāk kā 90 % apmērā."
· 5. Izteikt 32.2. apakšpunktu šādā redakcijā:
· "32.2. 3.1.1.1. pasākuma īstenošanas laikā atmaksātais publiskais finansējums 3.1.1.1. pasākuma pārvaldības izdevumu segšanai, tai skaitā kapitāla atdeves segšanai, ievērojot atbilstoši Attīstības finanšu institūcijas likumam izstrādāto programmu novērtējumu."
· 6. Izteikt 36. punktu šādā redakcijā:
· "36. Sabiedrības "Altum" kapitāla atdeves segšanai no 2019. gada izmanto šo noteikumu 7.1. apakšpunktā minēto atmaksāto finansējumu vidēji 10 % apmērā gadā visā programmas īstenošanas laikā no sabiedrības "Altum" kapitāla, kas paredzēts šajos noteikumos minēto finanšu instrumentu kredītrisku, operacionālo risku un citu risku segšanai, ievērojot atbilstoši Attīstības finanšu institūcijas likumam izstrādāto programmu novērtējumu."
· 7. Papildināt ar 42. punktu šādā redakcijā:
· "42. Šo noteikumu 19.1 punkts stājas spēkā ar dienu, kad Eiropas Savienības fondu uzraudzības komiteja saskaņā ar Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, 37. panta 3. punkta trešo daļu ir saskaņojusi tirgus nepilnību izvērtējumu."
· 8. Papildināt ar 43. punktu šādā redakcijā:
· "43. Ekonomikas ministrija pēc tam, kad Eiropas Savienības fondu uzraudzības komiteja ir saskaņojusi šo noteikumu 42. punktā minēto tirgus nepilnību izvērtējumu, nosūta attiecīgu paziņojumu publicēšanai oficiālajā izdevumā "Latvijas Vēstnesis"".

